钦定古今图书集成/明伦汇编/氏族典/第440卷 > 贾居贞
## 钦定古今图书集成/明伦汇编/氏族典/第440卷 > 贾居贞

按《元史贾居贞传》：“居贞，字仲明，真定获鹿人。世祖在
潜邸，知其贤，召监筑上都城，以母丧归。世祖即位，授
中书左右司郎中，从帝北征，每陈说《资治通鉴》，虽在
军中，未尝废书。刘秉忠奏为参知政事，辞不拜。至元
五年，再为中书郎中。时阿合马擅权，忌之，改给事中。
十二年，命阿里海涯领兵取江陵，居贞以佥行省事”
留鄂。十四年，拜湖北宣慰使。十五年，迁江西行省参
知政事。十七年，以疾卒。